CELEX: 32015D1958
Language: lv
Date: 2015-07-01 00:00:00
Title: Komisijas Deleģētais lēmums (ES) 2015/1958 (2015. gada 1. jūlijs) par piemērojamām sistēmām ģeosintētisko un saistīto izstrādājumu ekspluatācijas īpašību noturības novērtējumam un pārbaudei saskaņā ar Eiropas Parlamenta un Padomes Regulu (ES) Nr. 305/2011 (Dokuments attiecas uz EEZ)

30.10.2015   
            
            
               LV
            
            
               Eiropas Savienības Oficiālais Vēstnesis
            
            
               L 284/181
            
         KOMISIJAS DELEĢĒTAIS LĒMUMS (ES) 2015/1958
   (2015. gada 1. jūlijs)
   par piemērojamām sistēmām ģeosintētisko un saistīto izstrādājumu ekspluatācijas īpašību noturības novērtējumam un pārbaudei saskaņā ar Eiropas Parlamenta un Padomes Regulu (ES) Nr. 305/2011
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2011. gada 9. marta Regulu (ES) Nr. 305/2011, ar ko nosaka saskaņotus būvizstrādājumu tirdzniecības nosacījumus un atceļ Padomes Direktīvu 89/106/EEK (1), un jo īpaši tās 60. panta h) punktu,
   tā kā:
   
               (1)
            
            
               Ar Komisijas Lēmumu 96/581/EK (2) ir izveidota procedūra, lai apliecinātu ģeosintētisko un saistīto izstrādājumu atbilstību piemērojamām tehniskām specifikācijām.
            
         
               (2)
            
            
               Lēmumā 96/581/EK nav ietverti detalizēti kritēriji, pēc kuriem izvēlēties sistēmu ģeosintētisko un saistīto izstrādājumu ugunsdrošības noturības novērtēšanai un pārbaudei.
            
         
               (3)
            
            
               Regulas (ES) Nr. 305/2011 V pielikumā noteiktās sistēmas ģeosintētisko un saistīto izstrādājumu ekspluatācijas īpašību novērtēšanai būtu jāizvēlas piemērotāk. Tādā veidā ražotājiem varētu nodrošināt efektīvāku piekļuvi iekšējam tirgum, palielinot visas būvniecības nozares konkurētspēju.
            
         
               (4)
            
            
               Tādēļ skaidrības un pārskatāmības nolūkā Lēmums 96/581/EK būtu jāatceļ un jāaizstāj,
            
         IR PIEŅĒMUSI ŠO LĒMUMU.
   1. pants
   Šo lēmumu piemēro ģeosintētisko un saistīto izstrādājumiem, kas noteikti I pielikumā.
   2. pants
   Lēmuma 1. pantā minēto ģeosintētisko un saistīto izstrādājumu ekspluatācijas īpašību noturību attiecībā uz būtiskajiem raksturlielumiem novērtē un pārbauda saskaņā ar II pielikumā noteiktajām sistēmām.
   3. pants
   Lēmumu 96/581/EK atceļ.
   Atsauces uz atcelto lēmumu uzskata par atsaucēm uz šo lēmumu.
   4. pants
   Šis lēmums stājas spēkā divdesmitajā dienā pēc tā publicēšanas Eiropas Savienības Oficiālajā Vēstnesī.
   
      Briselē, 2015. gada 1. jūlijā
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 88, 4.4.2011., 5. lpp.
   
   
      (2)  Komisijas 1996. gada 24. jūnija Lēmums 96/581/EK par būvizstrādājumu atbilstības apliecināšanas procedūru attiecībā uz ģeotekstilmateriāliem, ievērojot Padomes Direktīvas 89/106/EEK 20. panta 2. punktu (OV L 254, 8.10.1996., 59. lpp.).
   
      I PIELIKUMS
      
         ATTIECĪGIE PRODUKTI
      
      Šo lēmumu piemēro:
      
                  1)
               
               
                  ģeosintētiskiem materiāliem (membrānām un tekstilmateriāliem), ko izmanto atdalīšanai, aizsardzībai, drenāžai, filtrēšanai vai grunts nostiprināšanai;
               
            
                  2)
               
               
                  ģeokompozītiem, ko izmanto aizsardzībai, drenāžai, filtrēšanai vai grunts nostiprināšanai;
               
            
                  3)
               
               
                  ģeorežģiem, ko izmanto aizsardzībai, drenāžai, filtrēšanai vai grunts nostiprināšanai;
               
            
                  4)
               
               
                  ģeomembrānām, ko izmanto aizsardzībai, drenāžai, filtrēšanai vai grunts nostiprināšanai;
               
            
                  5)
               
               
                  ģeotīkliem, ko izmanto aizsardzībai, drenāžai, filtrēšanai vai grunts nostiprināšanai.
               
            
   
      II PIELIKUMS
      
         EKSPLUATĀCIJAS ĪPAŠĪBU NOTURĪBAS NOVĒRTĒJUMA UN PĀRBAUDES SISTĒMAS
      
      Izstrādājumiem, uz kuriem attiecas šis lēmums, ņemot vērā to būtiskos raksturlielumus, ekspluatācijas īpašību noturības novērtējuma un pārbaudes sistēmas piemēro šādi.
      
         1. tabula
      
      
         Visi būtiskie raksturlielumi, izņemot ugunsdrošību
      
      
                  Izstrādājumi
               
               
                  Būtiskie raksturlielumi
               
               
                  Ekspluatācijas īpašību noturības novērtēšanai un pārbaudei piemērojamā sistēma, kas noteikta Regulas (ES) Nr. 305/2011 V pielikumā
               
            
                  Ģeosintētiskie materiāli (membrānas un tekstilmateriāli), ģeokompozīti, ģeorežģi, ģeomembrānas un ģeotīkli, ko izmanto aizsardzībai, drenāžai, filtrēšanai vai grunts nostiprināšanai
               
               
                  Visi būtiskie raksturlielumi, izņemot ugunsdrošību
               
               
                  2+
               
            
         
      
         2. tabula
      
      
         Tikai attiecībā uz ugunsdrošību
      
      Visiem 1. tabulas pirmajā slejā norādītajiem izstrādājumiem atkarībā no to apakšsaimēm ekspluatācijas īpašību noturības novērtēšanas un pārbaudes sistēmas nosaka šādi.
      
         
      
                  Izstrādājumu apakšsaimes
               
               
                  Ekspluatācijas īpašību noturības novērtēšanai un pārbaudei piemērojamā sistēma, kas noteikta Regulas (ES) Nr. 305/2011 V pielikumā
               
            
                  Ražojumi, kuru ražošanas procesa skaidri nosakāmā posmā uzlabo to ugunsdrošību (piemēram, pievienojot liesmas slāpējošus līdzekļus vai samazinot organisko materiālu daudzumu)
               
               
                  1
               
            
                  Izstrādājumi, kuriem pastāv piemērojams Eiropas juridiskais pamats, lai to ugunsdrošību klasificētu bez testēšanas
               
               
                  4
               
            
                  Izstrādājumi, kas nepieder 1. un 2. rindā norādītajām apakšsaimēm
               
               
                  3